Suchinthana/ta-wikipedia huggingface dataset:
சோமநாத சுவாமி கோயில்

சோமநாத சுவாமி கோயில் அல்லது 'சோமநாதீஸ்வரர் திருக்கோயில்' என்றும் அழைக்கப்படும் சிவாலயம், இந்தியா தீபகற்பத்தின் தமிழ்நாடு மாநிலத்தில், கொளத்தூர் (சென்னை) பகுதியில்  அமைந்துள்ளது. 800 ஆண்டுகள் தொன்மையானது இக்கோயில். இக்கோயிலின் மூலவர் சோமநாதீஸ்வரர் ஆவார். தாயார் அமுதாம்பிகை ஆவார். இக்கோயிலின் விருட்சம் வில்வம் ஆகும். இக்கோயிலின் தீர்த்தங்கள் சந்திர தீர்த்தம் மற்றும் அக்னி தீர்த்தம் ஆகும். இத்திருத்தலம் அமைந்துள்ள ஊர் முற்காலத்தில் 'திருக்குளந்தை' என்றும் 'திருக்குளத்தூர்' என்றும் அழைக்கப்பட்டு, பின் மருவி, 'கொளத்தூர்' என்று தற்போது அழைக்கப்படுகிறது.

அமைவிடம் 
கடல் மட்டத்திலிருந்து சுமார் 36 மீட்டர் உயரத்தில் அமைந்துள்ள சோமநாத சுவாமி கோயிலின் புவியியல் ஆள்கூறுகள்: 13°07'29.5"N, 80°12'53.9"E (அதாவது, 13.124850°N, 80.214980°E) ஆகும்.

பயன் பெறும் ஊர்கள் 
கொளத்தூர், பெரவள்ளூர்,  பூம்புகார் நகர், செம்பியம், பெரியார் நகர், ஜவஹர் நகர், திரு. வி. க. நகர், பெரம்பூர், அகரம், மாதவரம், பொன்னியம்மன்மேடு, வில்லிவாக்கம் ஆகிய ஊர்களிலிருந்து வரும் பக்தர்கள், இத்தொன்மையான கோவிலைக் கண்டு பிரமிக்கின்றனர்.

தல பெருமை 
அகத்திய மாமுனிவர் வழிபட்ட தலம் இது. சோமேசர் முதுமொழி வெண்பா, குளத்தூர் பதிற்றுப்பத்தந்தாதி மற்றும் அமுதாம்பிகை பிள்ளைத்தமிழ் ஆகிய பாமாலைகளை, திருவாவடுதுறை ஆதினத்தைச் சார்ந்த, பதினாறாம் நூற்றாண்டில் வாழ்ந்த, தவத்திரு மாதவ சிவஞான முனிவர், இக்கோயிலின் தெய்வங்களுக்காக, இயற்றிச் சிறப்பித்த பெருமை இத்தலத்திற்கு உண்டு. 2014ஆம் ஆண்டு, இக்கோயிலுக்கு மகாகும்பாபிஷேகம் நடைபெற்றது.

அறநிலையக் கல்லூரி 
இக்கோயிலுக்குச் சொந்தமான சுமார் ஐந்து ஏக்கர் நிலப்பரப்பில் கல்லூரி ஒன்று ஏற்படுத்த, கட்டடங்கள் கட்ட ஏற்பாடுகள் செய்யப்பட்டு வருகின்றன. கல்லூரிக்கு அருள்மிகு கபாலீஸ்வரர் கலை அறிவியல் கல்லூரி என்று பெயரிடப்பட்டு, தற்காலிகமாக, இக்கோயில் அமைந்துள்ள கொளத்தூர் பகுதியிலுள்ள எவர்வின் மெட்ரிக்குலேஷன் மேல்நிலைப் பள்ளி  வளாகத்தில் ஆரம்பிக்கப்பட்டுள்ளது. 250 மாணவ, மாணவிகள் தேர்வு செய்யப்பட்டுள்ளனர். இக்கல்லூரிக்கு, ஒன்பது உதவிப் பேராசிரியர்கள், ஒரு நூலகர் மற்றும் ஓர் உடற்பயிற்சி ஆசிரியர் ஆகியோர் நியமிக்கப்பட்டுள்ளனர்.

மற்றவை 
இந்து சமய அறநிலையத்துறை கட்டுப்பாட்டில் உள்ள இக்கோயிலுக்குச் சொந்தமான, சுமார் பத்து கோடி மதிப்புள்ள, சுமார் 7,841 சதுர அடி பரப்பிலான இடம், தனியார் ஒருவருக்கு, தொழில் செய்வதற்காக வாடகைக்கு விடப்பட்டிருந்த நிலையில், அவர் சுமார் பத்து ஆண்டுகளாக வாடகை செலுத்தாததால், அவர் மீது நடவடிக்கை எடுக்கப்பட்டு, அவரிடமிருந்து அந்த நிலம் மீட்கப்பட்டது.

மேற்கோள்கள் 

சென்னையிலுள்ள சிவன் கோயில்கள்
சீதாமரி

சீதாமரி (Sitamarhi), வட இந்தியாவின் பிகார் மாநிலத்தின் வடக்கில், நேபாளம் நாட்டின் எல்லையை ஒட்டிய மிதிலைப் பிரதேசத்தில் அமைந்த சீதாமரி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரத்தில் சீதைக்கான கோயில் உள்ளது. இது மாநிலத் தலைநகரான பாட்னாவிற்கு வடக்கே 135.4 கிலோ மீட்டர் தொலைவில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி 28 வார்டுகள் மற்றும் 12,718 வீடுகள் கொண்ட சீதாமரி நகரத்தின் மக்கள் தொகை 67,818 ஆகும். அதில் 35,960 ஆண்கள்  மற்றும் பெண்கள் 31,858  ஆக உள்ளனர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு  77.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	4,935 மற்றும் 	57 ஆகவுள்ளனர்.  இதன் மக்கள் தொகையில் இந்துக்கள் 83.45%, இசுலாமியர் 16.23% மற்றும் பிறர் 0.32% ஆகவுள்ளனர்.

போக்குவரத்து
நேபாளத்தின் சோன்பர்சா மற்றும் பிகாரின் ஹாஜிப்பூர் நகரத்தை இணைக்கும் தேசிய நெடுஞ்சாலை எண் 77 (பழையது) சீதாமர்கி நகரம் வழியாகச் செல்கிறது.

மேற்கோள்கள்

வெளி இணைப்புகள்
 Main site
 Portal of Sitamarhi
 Official website of Tirhut Division

பீகார் மாநிலத்திலுள்ள ஊர்களும் நகரங்களும்
சீதாமரி மாவட்டம்
தேசிய நெடுஞ்சாலை 415 (இந்தியா)

தேசிய நெடுஞ்சாலை 415 (National Highway 415)(தேநெ 415) என்பது அருணாச்சலப் பிரதேசத்தின் பந்தேர்தேவாவிலில் தொடங்கி அசாமின் கோஹ்பூரில் முடிவடையும் தேசிய நெடுஞ்சாலை ஆகும். இந்த நெடுஞ்சாலை  நீளமுடையது ஆகும். இதில்  அசாம் மாநிலத்திலும்  அருணாச்சலப் பிரதேசத்திலும் செல்கிறது.

மேலும் பார்க்கவும் 
 இந்தியாவில் உள்ள தேசிய நெடுஞ்சாலைகளின் பட்டியல் (நெடுஞ்சாலை எண் மூலம்)
 இந்தியாவில் உள்ள தேசிய நெடுஞ்சாலைகளின் பட்டியல்
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 இந்தியாவின் NH நெட்வொர்க் வரைபடம்

இந்திய தேசிய நெடுஞ்சாலைகள்
தேசிய நெடுஞ்சாலை 18 (இந்தியா)

தேசிய நெடுஞ்சாலை 18 (National Highway 18)(தேநெ 18)(பழைய தேநெ 32, தேநெ 33 மற்றும் தேநெ 5 ஆகியவற்றின் இணைவு) இந்தியாவின் தேசிய நெடுஞ்சாலை ஆகும். இது தன்பாத்தின் கோபிந்த்பூரிலிருந்து உருவாகிறது. இது 361 கி.மீ. தூரம் பயணித்து ஒடிசாவின் பாலேஸ்வரில் முடிவடைகிறது. இது தன்பாத் நகரம், மஹுதா, சாஸ், புருலியா, பலராம்பூர், ஜம்சேத்பூர், காட்சிலா, பஹராகோரா, பரிபடா மற்றும் பாலேஸ்வர் வழியாகச் செல்கிறது. இது முன்பு தேநெ 32ஆக இருந்தது ஆனால் 2012-ல் மாற்றப்பட்டது.

மேற்கோள்கள் 

இந்திய தேசிய நெடுஞ்சாலைகள்
இலால் மண்டி நடைபாலம்

இலால் மண்டி நடைபாலம் (Lal Mandi Footbridge) என்பது இந்திய ஒன்றிய பிரதேசமான ஜம்மு மற்றும் காஷ்மீரில் உள்ள சிறிநகரில் அமைந்துள்ள ஒரு தொங்கு பாலமாகும். இது நகரின் வசீர் பாக் பகுதிகளை நகர மையப்பகுதியான இலால் சௌக்குடன் இணைக்கிறது.

வரலாறு 
நகரத்தில் ஜீலம் ஆற்றின் குறுக்கே கட்டப்பட்ட முதல் தொங்கு பாலம் இதுவாகும். முப்தி முகமது சயீத் தலைமையிலான சம்மு காசுமீர் மக்களின் சனநாயக கட்சி-காங்கிரசு கூட்டணி அரசாங்கத்தின் கீழ் இரண்டு வருட ஆட்சி காலப்பகுதியில் கட்டப்பட்டது. இது நகரின் மையத்தில் போக்குவரத்து நெரிசலைக் குறைக்கப் பெரிதும் உதவியது.

அமைவிடம் 
சிறிநகரின் தின்டேல் பிசுகோ பள்ளிக்கு அருகில் அமைந்துள்ள இந்தப் பாலம் முக்கியமான நடைபாதையாகும்.

பயன்பாடு 
வஜீர் பாக் குடியிருப்புப் பகுதியை இலால் சௌக்குடன் இணைக்கும் பாலம் பரபரப்பான நடைபாதை. இது பெரும்பாலும் தின்டேல் பிசுகோ பள்ளி மாணவர்களால் பயன்படுத்தப்படுகிறது.

மேலும் பார்க்கவும் 
 அப்துல்லா பாலம்

படங்கள்

மேற்கோள்கள்

சம்மு காசுமீரில் உள்ள பாலங்கள்
ஜமால்பூர்

ஜமால்பூர் (Jamalpur), வட இந்தியாவில் பிகார் மாநிலத்தின் தென்கிழக்கில் அமைந்த முங்கேர் மாவட்டத்தில் அமைந்த நகரம் மற்றும் நகராட்சி ஆகும். இது மாவட்டத் தலைமையிடமான முங்கேர் நகரத்திலிருந்து 8 கிலோ மீட்டர் தொலைவிலும்; மாநிலத் தலைநகரான பாட்னாவிற்கு கிழக்கே 186  கிலோ மீட்டர் தொலைவிலும் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 36 வார்டுகளும், 20,372 வீடுகளும் கொண்ட ஜமால்பூர் நகரத்தின் மக்கள் தொகை 1,05,434 ஆகும். அதில் ஆண்கள்  மற்றும் பெண்கள் 880 ஆக உள்ளனர். பாலின விகிதம் 1000 ஆண்களுக்கு 880 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு 86.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	15,270 மற்றும் 	1,411 ஆகவுள்ளனர்.

இதன் மக்கள் தொகையில் இந்துக்கள் 94.62%, இசுலாமியர் 4.31%, கிறித்தவர்கள் 0.81% மற்றும் பிறர் 0.25% ஆகவுள்ளனர். 
இந்நகர மக்கள் இந்தி மொழி மற்றும் உருது மொழிகள் பேசுகின்றனர்.

இரயில் எஞ்சின் உற்பத்தி தொழிற்சாலை
ஜமால்பூர் நகரத்தில் 1862-ஆம் ஆண்டில் இரயில் எஞ்சின் உற்பத்தி தொழிற்சாலை துவக்கப்பட்டது.

கல்வி
 இந்திய இரயில்வே இயந்திரவியல் மற்றும் மின்ணனுவியல் பொறியியல் நிறுவனம்

மேற்கோள்கள்

வெளி இணைப்புகள் 
 History of Jamalpur Locomotive Works
 Jamalpur Municipality
 Blog on Jamalpur

பீகார் மாநிலத்திலுள்ள ஊர்களும் நகரங்களும்
முங்கேர் மாவட்டம்
ஆதேசு சிறீவத்சவா

ஆதேசு சிறீவத்சவா (Aadesh Shrivastava) (4 செப்டம்பர் 1964 - 5 செப்டம்பர் 2015) இந்திய இசையமைப்பாளரும் பாடகரும் ஆவார். ஆரம்பத்தில், ஆர்.டி. பர்மன், ராஜேஷ் ரோஷன் உள்ளிட்ட இசையமைப்பாளர்களிடம் முரசு இசைப்பவரகாப் பணியாற்றினார். இவரது தொழில் வாழ்க்கையில், 100 க்கும் மேற்பட்ட இந்திப் படங்களுக்கு இசையமைத்துள்ளார். தனது 51 வயதில், மும்பையின் கோகிலாபென் மருத்துவமனையில் புற்றுநோயால் இறந்தார்.

தொழில் 
மத்தியப் பிரதேச மாநிலத்தில் உள்ள கட்னியில் இந்து காயஸ்தர் குடும்பத்தில் பிறந்த இவர், 1993 இல் கன்யாடன் என்ற திரைப்படத்தின் மூலம் தனது முதல் பெரிய அறிமுகத்தைப் பெற்றார்.  இத்திரைப்படத்தில், ஓ சஜ்னா தில்பார் என்ற பாடலை உதித் நாராயணனுடன் லதா மங்கேஷ்கர் இணைந்து இவரது முதல் பாடலைப் பாடினார். இது வானொலியில் பிரபலமானது. ஆனால் படமும் மற்ற பாடல்களும் கவனிக்கப்படாமல் போனது. அதன் பின்னர் பல வெற்றிகரமானப் பாடல்களுக்கு இசையமைத்து பாடியுள்ளார்.

சர்வதேச அளவில், இவர் எகான், ஜூலியா போர்டாம்  மற்றும் வைக்லெப் ஜீன் போன்ற கலைஞர்களுடன் இணைந்து பணியாற்றினார். எகானுடன் இணைந்து, ஹிட்லாப்.காம் என்ற இணையதளத்தில், புதிய பாடல்களைப் பாடும் இசைக்கலைஞர்களைத் தேடத் தொடங்கினார். டொமினிக் மில்லர், சக்கீரா மற்றும் டி-பெயின் போன்ற சர்வதேசக் கலைஞர்களுடனும் இவர் பணியாற்றியுள்ளார்.

சொந்த வாழ்க்கை 
இவர், நடிகையும், இரட்டை இசையமைப்பாளர்களான ஜதின் மற்றும் லலித் பண்டிட் மற்றும் நடிகை சுலக்சனா பண்டிட் ஆகியோரின் சகோதரியுமான விஜயதா என்பவரை 1990 இல் திருமணம் செய்து கொண்டார். இவர்களுக்கு அனிவேஷ், அவிதேஷ் என இரு மகன்கள் உள்ளனர்.

இறப்பு 
5 செப்டம்பர் 2015 அன்று, தனது 51வது பிறந்தநாளுக்கு ஒரு நாள் கழித்து, மும்பையில் கோகிலாபென் திருபாய் அம்பானி மருத்துவமனையில் இறந்தார். அதே நாளில் மும்பையில் உள்ள ஓசிவாரா மயானத்தில் இவரது உடல் தகனம் செய்யப்பட்டது.

சான்றுகள்

வெளி இணைப்புகள் 

 

இந்தியத் திரைப்பட இசையமைப்பாளர்கள்
2015 இறப்புகள்
1964 பிறப்புகள்
பத்து லஞ்சாங்

பத்து லஞ்சாங் (ஆங்கிலம்: Batu Lanchang; மலாய் மொழி: Batu Lanchang; சீனம்: 峇都兰樟; ஜாவி: باتو لنچڠ) என்பது மலேசியா, பினாங்கு, ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி ஆகும். 

பினாங்கு மாநிலத்தின் தலைநகரான ஜார்ஜ் டவுன் (George Town, Penang) நகர் மையத்தில் இருந்து தெற்கே சுமார் 2.7 கிமீ (1.7 மைல்) தொலைவில், ஆயர் ஈத்தாம் (Air Itam) புறநகர்ப் பகுதிக்கும் ஜெலுத்தோங் (Jelutong) புறநகர்ப் பகுதிக்கும் இடையில் உள்ளது.

பொது

முன்னர் விவசாயப் பகுதியாக இருந்த பத்து லாஞ்சாங், இப்போது உயரமான கட்டிடங்களின் கலவையுடன் புறநகர்க் குடியிருப்புப் பகுதியாக மாறி விட்டது. அங்குள்ள கிரீன் லேன் (Green Lane) பூங்கா பகுதி, ஒரு பொழுதுபோக்குச் சுற்றுப்புறமாக மாறியுள்ளது. 

அதே வேளையில் ஜார்ஜ் டவுன் நகரத்தையும் மற்றும் குளுகோர் நகரத்தையும் இணைக்கும் ஒரு முக்கிய வழித்தடமாகவும் இந்தப் பத்து லஞ்சாங் நகர்ப்பகுதி செயல்படுகிறது.

வரலாறு

பத்து லாஞ்சாங் ஒரு காலத்தில் பச்சைப் பயிர்கள் விளைவிக்கப்படும் ஒரு விவசாயப் பகுதியாக இருந்தது. தென்னந்தோப்புகள் ஆயர் ஈத்தாம் மலை அடிவாரம் வரையில் நீண்டு இருந்தன. அந்த நேரத்தில், கிரீன் லேன் சாலை மட்டுமே, பத்து லாஞ்சாங் வழியாகச் சென்ற ஒரே சாலையாக இருந்தது. 

கிரீன் லேன் சாலை, பசுமை மரங்கள் நிறைந்த ஒரு நாட்டுப்புறப் பாதையாக இருந்தது. இப்பகுதியின் நகரமயமாக்கல் 1950-களில் தொடங்கியது. குடியிருப்புக்கான உயரமான கட்டடங்கள் முதலில் கிரீன் லேன் பகுதியில் கட்டப்பட்டன. பின்னர் ஐலண்ட் பார்க் (Island Park); ஐலண்ட் கிளேட்ஸ் (Island Glades) போன்ற குடியிருப்புத் தோட்டங்கள் (Residential Estates) உருவாக்கப் பட்டன. 

இப்போது அந்தக் குடியிருப்புத் தோட்டங்கள் பத்து லாஞ்சாங்கை ஒரு பணக்காரப் புறநகர் சுற்றுப்புறமாக மாற்றி விட்டன. அண்மையக் கால வளர்ச்சிகள் படிப்படியாக பத்து லஞ்சாங் முழுவதும் பரவி உள்ளன. அந்த வகையில் சென்ட்ரல் பார்க் காண்டோமினியம் (Central Park Condominiums) போன்ற உயரமான குடியிருப்பு அடுக்குமாடி மனைகளும் தோன்றி உள்ளன.

கல்வி

பத்து லாஞ்சாங் நகர்ப்பகுதிக்குள் இரண்டு தொடக்கப் பள்ளிகள், ஏழு உயர்நிலைப் பள்ளிகள் மற்றும் ஒரு தொழிற்கல்விப் பள்ளி உள்ளன. கிரீன் லேனில் பினாங்கின் இரண்டு சிறந்த சமயப்பரப்பாளர் பள்ளிகள் உள்ளன.

 பினாங்கு பிரி ஸ்கூல் - (:en:Penang Free School)
 கான்வென்ட் கிரீன் லேன் - (Convent Green Lane)

பினாங்கு பிரி ஸ்கூல்,  மலேசியாவில் மட்டும் அல்ல; தென்கிழக்கு ஆசியாவிலேயே முதல் ஆங்கிலப் பள்ளி ஆகும். அதே பினாங்கு பிரி ஸ்கூல் பள்ளியில் தான் மலேசியாவின் முதல் தமிழ் வகுப்பும் தொடங்கப் பெற்றது.

மலேசியாவின் முதல் தமிழ் வகுப்பு

அப்போது பள்ளியின் தலைவராக இருந்தவர் ஆர்.எஸ். ஹட்சிங்ஸ் (Robert Sparke Hutchings). இவர்தான் மலாயாவில் தமிழ்ப்பள்ளி தோன்றுவதற்கு மூலகாரணமாக இருந்தவர்.  

1816 அக்டோபர் 21-ஆம் திகதி, முதன் முதலாக பினாங்கு லவ் லேன் (Love Lane) சாலையில், மாதம் 50 மலாயா டாலர் வாடகையில் பினாங்கு பிரி ஸ்கூல் தொடங்கப் பட்டது.

பார்குவார் சாலை தமிழ் வகுப்பு

அதே ஆங்கிலப் பள்ளியில் தமிழ் வகுப்பும் மலாய் வகுப்பும் ஒரு சேர நடத்தப் பட்டன. தமிழ் வகுப்பில் முதலில் 25 மாணவர்களுக்கு மட்டும் போதிக்கப்பட்டது.

தமிழ் வகுப்பு தொடங்கிய மறு ஆண்டு 1817 அக்டோபர் 18-ஆம் தேதி பினாங்கு பிரி ஸ்கூல், லவ் லேன் சாலையில் இருந்து பார்குவார் சாலைக்கு (Farquhar Street) மாற்றம் கண்டது.

காட்சியகம்

மேலும் காண்க

 பட்டர்வொர்த்
 ஜோர்ஜ் டவுன் பினாங்கு பெருநகர பகுதி

மேற்கோள்கள் 

மலேசிய நகரங்கள்
பினாங்கு மாநிலத்தின் நகரங்கள்‎
சடையவர்மன் விக்கிரமன்

இவன் சடையவர்மன் சுந்தரபாண்டியன்  காலத்திலிருந்த ஒரு பாண்டியமன்னன் ஆவான். இவன் கல்வெட்டுகள் அச்சிறுபாக்கம்,திருப்புட்குழி,திருமாணிகுழி,திருக்கோயிலூர் முதலிய ஊர்களில் காணப்படுகிறது ஆதலால் இவன் தொண்டை மண்டலம், நடுநாட்டிலும் அரசப் பிரதிநிதியாயிருத்தல் வேண்டும். தில்லை கோயிலில் இடம்பெற்றுள்ள சில பாடல்கள்,இவன் புரிந்த போர்களையும்,அடைந்த வெற்றிகளையும் கூறுகின்றன. சடையவர்மன் சுந்தரபாண்டியன் காலத்தில் நடைபெற்ற போர்களுள் சிலவற்றை இவன் படைத்தலைமை வகித்து நடத்தியிருக்க வேண்டும்.இவனுக்கு  புவனேகவீரன் என்ற சிறப்பு பெயர் வழங்கப்பட்டிருகிறது என்பதனை கல்வெட்டுகள் மூலம் அறியலாம்.இவனது கல்வெட்டுகள் கி.பி.1249 முதல் கி.பி.1258 வரை கிடைக்கிறது.பிறச் செய்திகள் அறியப்படவில்லை.

மேற்கோள்கள் 
பாண்டிய அரசர்கள்
இந்திய அரசர்கள்
சபஹார் துறைமுகம்

சபஹார் துறைமுகம் (Chabahar Port) (), ஈரான் தென்கிழக்கில் உள்ள சீசுத்தானும் பலுச்சிசுத்தானும் மாகாணத்தில் உள்ள சபஹார் நகரத்தில் உள்ளது. இத்துறைமுகம் ஓமான் வளைகுடாவில் அமைந்த ஆழ்கடல் இயற்கை துறைமுகம் ஆகும். சபாஹார் துறைமுகம் சாகித் மௌசா காலந்தரி மற்றும் சாகித் முகமது பெஹஷ்டி என இரண்டு தனி துறைமுகங்களாக செயல்படுகிறது. ஓவ்வொன்றும் 5 தளங்கள் கொண்டது. இது பாகிஸ்தானின் குவாடர் துறைமுகத்திலிருந்து மேற்கே  107 மைல் (172.2 கிலோ மீட்டர் அல்லது   92.98 கடல் மைல்) தொலைவில் உள்ளது.

2016-ஆம் ஆண்டு முதல் சபாஹார் துறைமுகத்தை இந்தியா கையாள்வதுடன், அதன் வளர்ச்சிக்கும் பெரும் அளவில் உதவி செய்துவருகிறது.

இந்தியாவிற்கு சபஹார் துறைமுகத்தின் முக்கியத்துவம்
இந்தியாவிற்கும், ஆப்கானித்தானுக்கும்  நேரடி வழியாக சபஹார் துறைமுகம் உள்ளது. ஆப்கானிஸ்தானுக்கு செல்லும் இந்திய சரக்கு வண்டிகளுக்கு பாகிஸ்தான் தனது நிலப்பரப்பை பயன்படுத்த மறுக்கிறது.  எனவே சபஹார் துறைமுகம் மற்ற நாடுகளுடனான வர்த்தகத்திற்கும், ஆப்கானிஸ்தானுக்கும் உதவுகிறது. எனவே ஆப்கானிய உள்நாட்டு அரசியலில் பாகிஸ்தானின் செல்வாக்கு குறையும். இது இந்தியாவிற்கு மூலோபாய ரீதியாகப் பயனளிக்கும். மேலும் சீனா-பாகிஸ்தான் பொருளாதார வழித்தடத்தை (CPEC) எதிர்கொள்வதில் இந்தியாவுக்கு சபஹார் துறைமுகம் பயனுள்ளதாக இருக்கும்.

சபஹார் துறைமுகம் செயல்படத் துவங்கும் போது இந்தியாவிலிருந்து  ஈரான், ஆப்கானித்தன் மற்றும் நடு ஆசியா நாடுகளுக்கு இரும்புத் தாது, சர்க்கரை மற்றும் அரிசி ஏற்றுமதியில் குறிப்பிடத்தக்க  வளர்ச்சி இருப்பதுடன், இந்தியாவிற்கு கச்சா எண்ணெய் மற்றும் எரிவாயு இறக்குமதிச் செலவும் கணிசமாகக் குறையும்.

மத்திய தரைக்கடல்-சூயஸ் கால்வாய் வழித்தடத்தை விட சபஹார் துறைமுகம் வழியாக நடைபெறும்  இந்தியாவின் ஏற்றுமதி மற்றும் இறக்குமதி செலவில் 30% குறையும். மேலும் நடு ஆசியாவிலிருந்து இயற்கை எரிவாயுவை சபஹார் துறைமுகம் வழியாக இந்தியாவிற்கு குறைந்த செலவில் இறக்குமதி செய்யலாம்.

மேற்கோள்கள்

உசாத்துணை

மேலும் படிக்க
 "India's plan to develop key Iranian port faces U.S. headwinds", Reuters, 9 June 2017.
 "Chabahar Port project in Iran, meant to allow India to side-step Pakistan and take the land route to Afghanistan and Central Asia, seems like a dead investment now", The Probe, 13 August 2021.

வெளி இணைப்புகள்

 Afghanistan rail network

ஈரான்
ஈரானின் துறைமுகங்கள்
புவி–உயிர் அறிவியல் நிறுவனம்

புவி–உயிர் அறிவியல் நிறுவனம் (Earth–Life Science Institute) சப்பானில் உள்ள டோக்கியோ தொழில்நுட்ப நிறுவனத்தில்  அமைந்துள்ள ஓர்  ஆராய்ச்சி நிறுவனம ஆகும். தனித்தியங்கும் நிரந்தர அறிவியல் ஆராய்ச்சி நிறுவனமாக இந்நிறுவனம் இயங்குகிறது. வானியல் இயற்பியல் முதல் உயிரியல் வரையிலான துறைகளில் 70 பேருக்கும் மேற்பட்ட விஞ்ஞானிகளை  நிறுவனம் பணியமர்த்தியுள்ளது. இவர்கள் கோள்கள் மற்றும் உயிரினங்களின் தோற்றம் மற்றும் பரிணாமத்திற்கு இடையே உள்ள பரந்த தொடர்புகள் குறித்து கூட்டு ஆராய்ச்சி செய்கிறார்கள்.

வரலாறு 
புவி–உயிர் அறிவியல் நிறுவனம் 2012 ஆம் ஆண்டில் நிறுவப்பட்டது. கிரகங்கள் மற்றும் உயிர்களின் தோற்றம் தொடர்பான கேள்விகளுக்கு ஆராய்ச்சியாளர்களை திரட்டுவதன் மூலம் பூமிக்கும் உயிர் அறிவியலுக்கும் இடையே ஒரு பாலத்தை உருவாக்குவது இந்நிறுவனத்தின் அடிப்படை நோக்கமாகும்.  புவி–உயிர் அறிவியல் நிறுவனம்  எகிம் பல்கலைக்கழகம், ஆர்வார்டு பல்கலைக்கழகம் மற்றும் மேம்பட்ட ஆய்வுக்கான நிறுவனம் ஆகியவற்றின் செயற்கைக்கோள்-நிறுவனங்களுடன் இணைக்கப்பட்ட்டுள்ளது. தற்போது இயக்குநர் கீ ஈரோசு மற்றும் துணை இயக்குநர்கள் சிக்கெரு ஐடா மற்றும் இயான் எர்ன்லண்டு ஆகியோரால் வழிநடத்தப்படுகிறது.

நிதி ஆதாரங்கள் 
தோராயமாக ஆண்டுக்கு 7மில்லியன் டாலர் தொகையை வழங்கி சப்பானின் உலக பிரீமியர் பன்னாட்டு ஆராய்ச்சி மையம்  நிறுவனத்திற்கான நிதி ஆதாரமாகச் செயல்பட்டது. இயான் தெம்பிள்டன் அறக்கட்டளை  புவி–உயிர் அறிவியல் நிறுவன வலையமைப்பை உருவாக்க  $5.6மில்லியன்  தொகையை மூன்று ஆண்டுகளுக்கு கொடுத்து உதவியது.  சப்பான் அறிவியல் ஊக்குவிக்கும் சங்கமும், பல தனியார் அமைப்புகளும் பல்வேறு வகையான திட்டங்களுக்கு  நிதி வழங்கி  புவி–உயிர் அறிவியல் நிறுவனத்தை ஆதரிக்கின்றன.

மேற்கோள்கள்

புற இணைப்புகள் 
 பூவி-உயிர் அறிவியல் நிறுவனம்
 உலக பிரீமியர் சர்வதேச ஆராய்ச்சி மையங்கள் நிறுவனங்கள்

சப்பான்
அறிவியல் கோட்பாடுகள்
ஆக்ஸ்போர்டு விலங்கு நெறியியல் மையம்

ஆக்ஸ்போர்டு விலங்கு நெறியியல் மையம் (), அதிகாரப்பூர்வமாக ஃபெரேட்டர் மோரா ஆக்ஸ்போர்டு சென்டர் ஃபார் அனிமல் எத்திக்ஸ் (Ferrater Mora Oxford Centre for Animal Ethics), என்பது இங்கிலாந்தின் ஆக்ஸ்போர்டு நகரைத் தாயகமாகக் கொண்டு இயங்கும் ஒரு விலங்கு நெறியியல் பரப்பு அமைப்பாகும்.

வரலாறு 
ஆக்ஸ்போர்டு விலங்கு நெறியியல் மையம் இங்கிலாந்தின் ஆக்ஸ்போர்டு நகரில் 2006-ம் ஆண்டு ஆக்ஸ்போர்டு பல்கலைக்கழகத்தின் இறையியல் துறை உறுப்பினரான ஆண்ட்ரூ லின்சி என்பவரால் நிறுவப்பட்டது. இருப்பினும் இந்த மையம் அப்போது ஆக்ஸ்போர்டு பல்கலைக்கழகத்துடன் இணைக்கப்படவில்லை. அரா பால் பர்ஸாம், மார்க் எச். பெர்ன்ஸ்டீன் ஆகியோர் இம்மையத்தின் இணைநிறுவனர்கள் ஆவர். இந்த மையத்திற்கு கட்டலான் மெய்யியலாளரான ஜோஸ் ஃபெர்ரேட்டர் மோரா என்பவரது நினைவாகப் பெயரிடப்பட்டது.

இந்த மையம் 2007-ம் ஆண்டு ஆக்ஸ்போர்டில் உள்ள கெபில் கல்லூரியில் விலங்கு வன்கொடுமைக்கும் மனித வன்முறைக்கும் இடையேயான தொடர்பு பற்றிய சர்வதேச மாநாட்டை நடத்தியது.

செயற்பாடுகள் 
ஆக்ஸ்போர்டு விலங்கு நெறியியல் மையம் கல்வியியல் ஆய்வு மற்றும் பொது விவாதத்தின் மூலம் விலங்குகள் தொடர்பான நெறியியல் முறைகளை வளர்த்து மேம்படுத்துகிறது. மேலும் விலங்கு நெறியியல் துறையின் வளர்ப்பில் ஆர்வம் காட்டும் கல்வியாளர்களை ஒருங்கிணைத்து உலகளாவிய சங்கத்தை உருவாக்கும் நோக்கத்தையும் கொண்டுள்ளது. அந்த நோக்கத்திற்காக இந்த மையம் ஐக்கிய அமெரிக்காவின் இல்லனாய் பல்கலைக்கழகத்துடன் இணைந்து தி ஜர்னல் ஆவ் அனிமல் எத்திக்ஸ் என்ற கல்வியியல் சார்ந்த ஒரு விலங்கு நெறியியல் இதழை வெளியிடுகிறது. மேலும் சர்வதேச பதிப்பகத்தாரான பால்கிரேவ் மேக்மில்லன் அமைப்பினருடன் இணைந்து ஒரு விலங்கு நெறியியல் தொடரையும் நிறுவியுள்ளது.

குறிப்பிடத்தக்க ஆளுமைகள் 
ஆக்ஸ்போர்டு விலங்கு நெறியியல் மையத்தின் குறிப்பிடத்தக்க ஆளுமைகளில் ராபர்ட் கார்னர், ஸ்டீவன் எம். வைஸ், மார்ட்டின் ஹெனிக் ஆகியோர் அடங்குவர். கெளரவ ஆளுமைகளாக ஜே. எம். கோட்ஸி, ஜாய் கார்ட்டர், பாப் பார்கர், பிலிப் வோலன் உள்ளிட்டோர் உள்ளனர்.

இவற்றையும் பார்க்க 
 விலங்குரிமை
 விலங்குரிமை இயக்கம்

மேற்கோள்கள்

மேலும் படிக்க

வெளியிணைப்புகள் 

விலங்குரிமை
விலங்குரிமைக் குழுக்கள்
துசிடிடீஸ் பொறி

துசிடிடீஸ் பொறி (Thucydides Trap) என்பது அமெரிக்க அரசியல் அறிவியலாளரான கிரகாம் அல்லிசன் பிரபலப்படுத்திய ஒரு சொற்றொடர் ஆகும். பிராந்திய அளவில் அல்லது சர்வதேச அளவில் உளதாயிருக்கும் உலக வல்லரசின் ஆதிக்கத்தை வளரும் அரசானது பெற நினைக்கும் காரணத்தால் போரைத் தூண்டு மனப்பாங்கு ஏற்படுவதை விளக்க இச்சொற்றொடர் பயன்படுத்தப்படுகிறது. அமெரிக்கா மற்றும் சீனாவிற்கு இடையே போராக மாற வாய்ப்புள்ள சூழ்நிலையை விளக்குவதற்காக முதன்மையாக இச்சொற்றொடர் பயன்படுத்தப்படுகிறது.

பண்டைய ஏதெனிய வரலாற்றாளர் மற்றும் இராணுவத் தளபதியுமான துசிடிடீஸின் கூற்றுக்களை அடிப்படையாகக் கொண்டு, இச்சொற்றொடர் உருவாக்கப்பட்டது. ஏதெனிய அரசின் வளர்ச்சியைக் கண்டு அஞ்சிய எசுபார்த்தா, ஏதெனிய அரசுடன் நடத்திய பெலோபொன்னேசியப் போரை குறிக்க இச்சொற்றொடர் துசிடிடீஸால் பயன்படுத்தப்பட்டது.

இந்தக் கோட்பாட்டிற்கு ஆதரவளிக்கும் விதமாக, கிரகாம் அல்லிசன் ஆர்வர்டு பல்கலைக்கழகத்தில் ஒரு ஆய்வை நடத்தினார். வளர்ந்து வரும் சக்தியானது ஒரு ஆளும் சக்திக்கு எதிராக வந்த 16 வரலாற்று சூழ்நிலைகளில், 12 சூழ்நிலைகள் போரில் முடிந்தன என்பதை அவர் கண்டறிந்தார். இருந்தும் இந்த ஆய்வானது குறிப்பிடத்தக்க அளவுக்கு விமர்சிக்கப்பட்டது. அமெரிக்கா-சீன இராணுவச் சண்டை ஏற்படலாம் என்பதற்கு இச்சொற்றொடர் பயன்படுத்தப்படுவதில் அறிஞர்கள் இடையே வேறுபாடு உள்ளது.

மேலும் காண்க 

 துசிடிடீஸ்
 திறனுள்ள வல்லரசுகள்
 பொறாமை

உசாத்துணை 

பன்னாட்டு உறவுகள்
பெலோபொன்னேசியப் போர்
ஜெலுத்தோங்

{
  "type": "ExternalData",
  "service": "geoline",
  "ids": "Q4873314",
  "properties": {
    "stroke": "#FFCC00",
    "stroke-width": 6
  }
}

ஜெலுத்தோங் (ஆங்கிலம்: Jelutong; மலாய் மொழி: Jelutong; சீனம்: 日落洞; ஜாவி: جلوتوڠ) என்பது மலேசியா, பினாங்கு, ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி ஆகும். முன்பு காலத்தில் இங்கு தமிழர்கள் அதிகமாக வாழ்ந்தார்கள்.

18-ஆம் நூற்றாண்டின் பிற்பகுதியில், ஆச்சே மற்றும் இந்தியாவைச் சேர்ந்த வணிகர்கள் இந்தப் பகுதியின் சுற்று வட்டாரங்களில் குடியேறியனர். அதிலிருந்து இங்கு மக்கள் வசித்து வருகின்றனர்.

1980-ஆம் ஆண்டுகளில் நகரமயமாக்கல், இந்தப் பகுதி பெருநகரப் புறநகர்ப் பகுதியாக மாற்றி அமைத்தது. அது வரையில் இந்த இடம் குண்டர் கும்பல்கள் அதிகமாக வாழும் இடமாக இருந்தது.

பொது
ஒரு காலத்தில் இங்கு டயரா கோசதுலாட்டா (Dyera Costulata) எனும் ஒரு வகையான ஜெலுத்தோங் மரங்கள் அதிகமாக இருந்ததாக நம்பப்படுகிறது. அந்த மரnக்களின் நினைவாக ஜெலுத்தோங் என்று இந்த இடத்திற்குப் பெயரிடப்பட்டது.

வரலாறு

1786-ஆம் ஆண்டில் பிரித்தானிய தளபதி பிரான்சிஸ் லைட் வருவதற்கு முன்பே ஜெலுத்தோங் பகுதியில் மக்கள் குடியேறி விட்டனர். ஆச்சே மற்றும் இந்தியாவைச் சேர்ந்த வணிகர்கள் இந்தப் பகுதியில் உள்ள பினாங்கு ஆற்றின் முகப்பில் குடியிருப்பு இடங்களையும் கிராமங்களையும் நிறுவி விட்டனர்.

19-ஆம் நூற்றாண்டின் நடுப்பகுதியில், விவசாய நோக்கங்களுக்காக அப்போதைய ஜெலுத்தோங் வனப்பகுதி முதலில் துப்புரவு செய்யப்பட்டது. நகர்ப்புற மக்கள் ஜார்ஜ் டவுனில் இருந்து தெற்கு நோக்கி பரவினர். அதனால் தொழிற்சாலைகள் ஜெலுத்தோங்கில் அமைக்கப்பட்டன.

வாழ்க்கைத் தர உயர்வு

தொழில்மயமாக்கல் இருந்த போதிலும், சில மீன்பிடி சமூகங்கள் அண்மைய காலம் வரையில் தொடர்ந்து குடியிருந்து வருகின்றன. மேலும் அடுப்புக்கரி தயாரிப்பாளர்கள் இன்னும் கடற்கரையோரங்களில் உள்ள சதுப்புநில சதுப்பு நிலங்களில் இன்றும் வாழ்ந்து வருகின்றனர்.

ஜெலுத்தோங்கில் பெருகி வந்த மக்கள்தொகை காரணமாக குற்றச் செயல்களும் பெருகின. குண்டர்கள் தெருக்களில் சுற்றித் திரிய தொடங்கினர். இருப்பினும் 1980-களில் மக்களின் வாழ்க்கைத் தர உயர்வு; மற்றும் நகரமயமாக்கல் ஆகியவற்றினால் ஜெலுத்தோங்கில் குற்றச் செயல்கள் குறைந்தன.

ஜெலுத்தோங் புலி

மலேசியாவின் பிரபல வழக்கறிஞரான கர்பால் சிங் (Karpal Singh), ஜெலுத்தோங் நாடாளுமன்றத் தொகுதியில்தான் முதன்முதலில் தேசிய அரசியல் அரங்கில் நுழைந்தார்.

ஜனநாயக செயல் கட்சியைச் சார்ந்த இவர் 31 ஜூலை 1978 தொடங்கி 29 நவம்பர் 1999 வரையில் 20 ஆண்டுகளுக்கும் மேலாகப் பதவியில் இருந்தார். அந்த வகையில் அவர் 'ஜெலுத்தோங் புலி' (Tiger of Jelutong) எனும் புனைப் பெயரைப் பெற்றார்.

காட்சியகம்

மேலும் காண்க
 பினாங்கு நீரிணை
 பத்து லஞ்சாங்
 குளுகோர்
 ஜார்ஜ் டவுன்

மேற்கோள்கள் 

மலேசிய நகரங்கள்
பினாங்கு மாநிலத்தின் நகரங்கள்‎
போதன்

போதன் அல்லது போதனாபுரம் (Bodlan), தென்னிந்தியாவில் உள்ள தெலங்காணா மாநிலத்தில் வடமேற்கில் அமைந்த நிசாமாபாத் மாவட்டத்தில் உள்ள நகராட்சி ஆகும். இது மாவட்டத் தலைமையிடமான நிசாமாபாத்திற்கே மேற்கே 26.5 கிலோ மீட்டர் தொலைவிலும், மாநிலத் தலைநகரான ஐதராபாத்திற்கு வடமேற்கில் 204.1 கிலோ மீட்டர் தொலைவிலும் உள்ளது. அசியாவின் இரண்டாவது மிகப்பெரிய சர்க்கரை ஆலை போதன் நகரத்தில் உள்ளது.

வரலாறு 
பண்டைய இந்தியாவின் மகாஜனபாதங்களில் ஒன்றான அஸ்மகம் இராச்சியத்தின் தலைநகராக போதானாபுரம் நகரம் விளங்கியது. வெமுலவாடா சாளுக்கிய மன்னர் முதலாம் யுத்தமல்லன் என்ற வினாயதித்தன் ஆட்சியின் போது போதனாபுரம் தலைநகரமாக விளங்கியது.கன்னட மொழி ஆதிகவி பம்பாவின் சமாதி போதனாபுரத்தில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 35 வார்டுகளும், 16,206 வீடுகளும் கொண்ட போதன் நகரத்தின் மக்கள் தொகை 77,573 ஆகும். அதில் ஆண்கள் 38,651 மற்றும் பெண்கள் 38,922 ஆக உள்ளனர். பாலின விகிதம் 1000 ஆண்களுக்கு 1,007 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11%  ஆகவுள்ளனர். இதன் சராசரி  எழுத்தறிவு 74.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	5,458	 மற்றும் 792 ஆகவுள்ளனர். 

இதன் மக்கள் தொகையில் இந்துக்கள் 46.7%, இசுலாமியர் 50.06%, சீக்கியர்கள் 0.32%, கிறித்தவர்கள் 1.82%
மற்றும் பிறர் 1.10% ஆகவுள்ளனர்.

மேற்கோள்கள் 

தெலங்காணாவில் உள்ள ஊர்களும் நகரங்களும் 
நிசாமாபாத் மாவட்டம்
பண்டைய இந்திய நகரங்கள்
சர்தார் இரக்பீர் சிங் பஞ்சசாரி

சர்தார் இரக்பீர் சிங் பஞ்சசாரி (1914-1999) என்பவர் ஓர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினர். இந்திய நாடாளுமன்றத்தின் மேல்சபையான மாநிலங்களவை உறுப்பினராகப் பஞ்சாப் மாநிலத்தினை 1954 முதல் 1972 வரை பிரதிநிதித்துவப்படுத்தினர்.

மேற்கோள்கள் 

1999 இறப்புகள்
1914 பிறப்புகள்
இந்திய தேசிய காங்கிரஸ் அரசியல்வாதிகள்
மாநிலங்களவை உறுப்பினர்கள்
இராச்சிறீ இராமசேது

இராச்சிறீ  இராமசேது (Rajshree Ramasethu)  (Rajshree Ramasethu) இந்திய ராணுவத்தின் முன்னாள் பொது அதிகாரியாவார்.  இந்திய ஆயுதப்படையில் ஐந்தாவது பெண் மற்றும் இந்திய இராணுவத்தில் மூன்றாவது மூன்று நட்சத்திர தரவரிசைக்கு உயர்த்தப்பட்டவர்  ஆகிய சிற்ப்புகளுக்கு உரியவர்.  கடைசியாக இராச்சிறீ  புனே ஆயுதப்படை மருத்துவக் கல்லூரியின் இயக்குநராகவும் தளபதியாகவும் பணியாற்றினார்.

ஆரம்ப வாழ்க்கை மற்றும் கல்வி 
இராச்சிறீ இராமசேது 1979  ஆம் ஆண்டில் புனே ஆயுதப்படை மருத்துவக் கல்லூரியில் சேர்ந்தார்

இராணுவ வாழ்க்கை 
இராச்சிறீ இராமசேது 1983  ஆம் ஆண்டு திசம்பர் மாதத்தில்  இராணுவ மருத்துவப் படையில் நியமிக்கப்பட்டார்.  இங்கு தனது முதுகலை பட்டப்படிப்பை முடித்தார், உள் மருத்துவத்தில் முனைவர் பட்டம் பெற்றார். அதைத் தொடர்ந்து புது தில்லியில் உள்ள அகில இந்திய மருத்துவ அறிவியல் கழகத்தில் சிறுநீரக மருத்துவத்தில் மீச்சிறப்பு தகுதியை பெற்றார்.

இராச்சிறீ இராமசேது மும்பையில் உள்ள கடற்படை மருத்துவமனையான ஐஎன்எச்எசு அசுவினி மற்றும் கொல்கத்தாவில் உள்ள கிழக்கத்திய ஆணையத்தின் இராணுவ மருத்துவமனை ஆகியவற்றில் ஆலோசகர் (மருந்து மற்றும் சிறுநீரகவியல்) நியமனங்களையும் பெற்றார்.  சென்னை இராணுவ மருத்துவமனையின் தளபதியாகவும் , தலைமையக ஐடிஎஸ்ஸில் ஒருங்கிணைந்த பாதுகாப்புப் பணியாளர்களின் (மருத்துவம்) மருத்துவமனையில் உதவித் தலைவராகவும் பணியாற்றியுள்ளார்.

படைப்பெருந்தலைவராக இராமசேது புது தில்லியில் உள்ள ஆயுதப்படை மருத்துவ சேவைகள் பொது இயக்குநர் அலுவலகத்தில் பணிபுரிந்தார்.  இந்த அலுவலகத்தில் ஒரு மூத்த ஆலோசகராக (மருத்துவம்) இவர்  பணியாற்றினார். பின்னர் புனேவில் உள்ள தெற்கு  இராணுவ தலமையகத்தில்

மருத்துவப் பிரிவின் படைப்பெருந்தலைவராக பணியாற்றினார். 2021  ஆம் ஆண்டு  செப்டம்பர் மாதம் 16 ஆம் தேதியன்று  இராமசேது புனேவில் உள்ள ஆயுதப்படை மருத்துவக் கல்லூரியின் இயக்குநர் மற்றும் தளபதி  அலுவலகத்தில் கப்பற்படை அதிகாரி  பதவியை ஏற்றுக்கொண்டார்.

விருதுகள் 
1995, 2011 மற்றும் 2017 ஆம் ஆண்டுகளில்   மூன்று முறை இராணுவப் பணியாளர்களின் பாராட்டு அட்டையைப் பெற்றுள்ளார்.

இவற்றையும் காண்க 
 இந்தியப் பாதுகாப்புப் படைகளில் பெண்கள்
 புனிதா அரோரா
 பத்மா பந்தோபாத்யா
 மாதுரி கனிட்கர்

மேற்கோள்கள் 

வாழும் நபர்கள்
இராணுவத் தலைவர்கள்
இந்தியர்கள்
சிந்து (நடிகை)

சிந்து (Sindhu; 12 செப்டம்பர் 1971 – 6 சனவரி 2005) தென்னிந்திய திரைப்படங்களில் நடித்த  நடிகை ஆவார். இவர் நடிகை மஞ்சுளா விஜயகுமாரின் தங்கை சியாமளாவின் மகள் ஆவார்.

நடித்த திரைப்படங்களில் சில

நடித்த தொலைக்காட்சித் தொடர்கள் 
 1999 மைக்ரோ தொடர்
 1999 பஞ்சவர்ணக்கிளி
 2002-2003 பெண்
 2002-2004 அண்ணாமலை  - துளசி
 2002-2003 மெட்டி ஒலி - சரளா

இறப்பு 
சிந்து நடிகர், நடிகைகளுடன் சுனாமி நிதி வசூலில் ஈடுபட்டிருந்த போது மூச்சுத்திணறல் ஏற்பட்டதால் தனியார் மருத்துவமனையில் அனுமதிக்கப்பட்டார். சில நாட்களுக்கு பின்னர் 2005 சனவரி 6 அன்று காலமானார்.

மேற்கோள்கள் 

1972 பிறப்புகள்
2005 இறப்புகள்
20 ஆம் நூற்றாண்டின் இந்திய நடிகைகள்
சென்னை நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
1,1'-பெரோசினிருகார்பாக்சிலிக் அமிலம்

1,1'-பெரோசீனிருகார்பாக்சிலிக் அமிலம் (1,1'-Ferrocenedicarboxylic acid) என்பது Fe(C5H4CO2H)2 என்ற மூலக்கூற்று வாய்ப்பாட்டால் விவரிக்கப்படும் கரிம இரும்பு சேர்மமாகும். பெரோசீனின் மிக எளிய இருகார்பாக்சிலிக் அமில வழிப்பெறுதியாக இது கருதப்படுகிறது. மஞ்சள் நிறத்தில் திண்மப்பொருளாகக் காணப்படும் இச்சேர்மம் நீரிய காரத்தில் கரைகிறது. 1,1'-பெரோசீனிருகார்பாக்சிலிக் அமிலத்தின் பெயரிலுள்ள  1,1' பகுதி தனித்தனி வளையங்களில் கார்பாக்சிலிக் அமிலக் குழுக்களின் இருப்பிடத்தைக் குறிக்கிறது.

தயாரிப்பு
ஈரெசுத்தர்களான Fe(C5H4CO2R)2 (R = மெத்தில், எத்தில்) சேர்மத்தை நீராற்பகுப்பு செய்வதன் மூலம் 1,1'-பெரோசீன்யிருகார்பாக்சிலிக்கு அமிலத்தைத்  தயாரிக்கலாம். இந்த ஈரெசுத்தரை வளையபெண்டாடையீனைட்டின் (C5H4CO2R)- கார்பாக்சியெசுத்தரின் சோடியம் உப்புடன் இரும்பு குளோரைடு உப்பைச் சேர்த்து சூடாக்குவதன் மூலம் தயாரித்துக் கொள்ளலாம்.

பயன்கள்
பெரோசீன் ஈரமிலகுளோரைடு, பெரோசீன் ஈரைசோசயனேட்டு, பெரோசீன் ஈரமைடு, பெரோசீன் ஈரமீன் போன்ற வழிப்பெறுதிகள் தயாரிப்பதற்கான முன்னோடிச் சேர்மமாக 1,1'-பெரோசீன்யிருகார்பாக்சிலிக்கு அமிலம் பயன்படுகிறது. இவற்றின் வாய்பாடுகள் முறையே, Fe(C5H4COCl)2, Fe(C5H4NCO)2, Fe(C5H4CONH2)2, மற்றும் Fe(C5H4NH2) என்பனவாகும்.

1,1'-பெரோசீன்யிருகார்பாக்சிலிக்கு அமிலத்தின் வழிப்பெறுதிகள் சில ஆக்சிசனேற்ற ஒடுக்க மூலக்கூற்று கருவிகளிலும், சில ஆக்சிசனேற்ற ஒடுக்க மேற்பூச்சுகளிலும் உட்கூறுகளாக உள்ளன.

தொடர்புடைய சேர்மம்
பெரோசீன்கார்பாக்சிலிக்கு அமிலம்

மேற்கோள்கள் 

பெரோசீன்கள்
டைகார்பாக்சிலிக் அமிலங்கள்
அரோமாட்டிக் அமிலங்கள்
ஜாகீராபாத்

ஜாகீராபாத் (Zaheerabad or Zahirabad), தென்னிந்தியாவின் தெலங்காணா மாநிலத்தில் உள்ள சங்காரெட்டி மாவட்டத்தில் உள்ள நகராட்சியுடன் கூடிய தொழில் நகரம் ஆகும். இது மாவட்டத் தலைமையிடமான சங்காரெட்டிக்கு மேற்கே 56.4 கிலோ மீட்ட்ர் தொலைவிலும்; மாநிலத் தலைநகரான ஐதராபாத் நகரத்திற்கு வடமேற்கில் 100 கிலோ மீட்டர் தொலைவிலும் உள்ளது. ஐதராபாத்-மும்பையை இணைக்கும் தேசிய நெடுஞ்சாலை எண் 65 ஜகீராபாத் வழியாகச் செல்கிறது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 13,824 வீடுகளும் கொண்ட ஜாகீராபாத் நகரத்தின் மக்கள் தொகை  71,166  ஆகும். அதில் ஆண்கள் 36,069  மற்றும் பெண்கள்  35,097 ஆக உள்ளனர். பாலின விகிதம் 1000 ஆண்களுக்கு 973 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு 73.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,591 மற்றும் 1,185 ஆகவுள்ளனர். இதன் மக்கள் தொகையில் இந்துக்கள் 51.83%, இசுலாமியர் 45.48%, கிறித்தவர்கள் 1.62% மற்றும் பிறர் 0.98% ஆகவுள்ளனர்.

போக்குவரத்து

இருப்புப் பாதை
ஜாகீராபாத் தொடருந்து நிலையம், ஐதராபாத், பெங்களூர், நாந்தேட், சீரடி, புனே, விசாகப்பட்டினம், விஜயவாடா, மச்சிலிப்பட்டினம் மற்றும் வாராங்கள் போன்ற நகரங்களுடன் இணைக்கப்பட்டுள்ளது.

மேற்கோள்கள்

தெலங்காணாவில் உள்ள ஊர்களும் நகரங்களும்
சங்காரெட்டி மாவட்டம்
காகஸ்நகர்

காகஸ்நகர் (Kagaznagar (earlier known as Sirpur Kagaznagar), தென்னிந்தியாவில் தெலங்கானா மாநிலத்தில் உள்ள   கொமாரம் பீம் அசிபாபாத் மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான கொமாரம் பீம் எனும் அசிபாபாத்திற்கு கிழக்கில் 26.4 கிலோ மீட்டரும்; மாநிலத் தலைநகரான ஐதராபாத்திற்கு வடக்கே 304.7 கிலோ மீட்டர் தொலைவிலும் உள்ளது. இது கடல் மட்டத்திலிருந்து 174 மீட்டர் (574 அடி) உயரத்தில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13,630   வீடுகள் கொண்ட
காகஸ்நகர் மக்கள் தொகை 57,583 ஆகும். அதில் ஆண்கள்  28,649  மற்றும் பெண்கள்   28,934 ஆக உள்ளனர். பாலின விகிதம் 1000 ஆண்களுக்கு 1,010 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10%  ஆகவுள்ளனர். இதன் சராசரி  எழுத்தறிவு 80.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,704 மற்றும் 718 ஆகவுள்ளனர். இதன் மக்கள் தொகையில் இந்துக்கள் 65.85%, இசுலாமியர் 30.85%, பௌத்தர்கள் 1.12%, கிறித்தவர்கள் 1.24% மற்றும் பிறர் 0.94% ஆகவுள்ளனர்.

போக்குவரத்து
சிர்புர் காகஸ்நகர் தொடருந்து நிலையம் நாட்டின் முக்கிய நகரங்களுடன் இணைக்கிறது.

பொருளாதாரம்
காகஸ்நகரத்தின் வெளிப்புறத்தில் உள்ள சிர்பூர் பகுதியில் காகித ஆலைகள் அதிகம் உள்ளது.

மேற்கோள்கள்

தெலங்காணாவில் உள்ள ஊர்களும் நகரங்களும்
அசிபாபாத் மாவட்டம்
என். எஸ். சந்திர போஸ்

என். எஸ். சந்திர போஸ் MBBS, FCGP, FIAMS  இந்திய மருத்துவ சங்கத்தின் தலைவராக 1991 முதல் 1992 வரை பதவி வகித்தார். பிறகு 1993 முதல் 1995 வரை தமிழ்நாடு மாநில பாரதிய ஜனதா கட்சியின்  தலைவராகவும் இருந்தார்.

போஸ் மணிப்பாலில் உள்ள கஸ்தூரிபா மருத்துவக் கல்லூரியில் கல்வி பயின்றார் அடுத்து 1962 இல் தமிழ்நாடு தூத்துக்குடியில் மருத்துவத் தொழிலைத் தொடங்கினார்.

குறிப்புகள் 

1932 பிறப்புகள்
2010 இறப்புகள்
பாரதிய ஜனதா கட்சி அரசியல்வாதிகள்
பாரதிய ஜனதா கட்சி தமிழ்நாடு மாநிலத் தலைவர்கள்
தடித்த வால் மூஞ்சூறு

தடித்த வால் மூஞ்சூறு (Thick-tailed shrew)(குரோசிடுரா புருன்னே) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது இந்தோனேசியாவில் சாவகம் மற்றும் பாலி தீவுகளில் காணப்படுகிறது.

மேற்கோள்கள் 

Articles with 'species' microformats
மூஞ்சூறு
கதிரி

கதிரி (Kadiri), தென்னிந்தியாவில் உள்ள ஆந்திரப் பிரதேசம் மாநிலத்தில் புதிதாக நிறுவப்பட்ட ஸ்ரீசத்ய சாய் மாவட்டத்தில் உள்ள கதிரி மண்டலின் நிர்வாகத் தலைமையிடமும், சிறப்புநிலை நகராட்சியும் ஆகும். இது மாவட்டத் தலைநகரான புட்டபர்த்திக்கு கிழக்கே 44.5 கிலோ மீட்டர் தொலைவில் உள்ளது. கடல்மட்டத்திலிருந்து 504 மீட்டர் (1653 அடி) உயரத்தில் உள்ள கதிரி நகரம், வடக்கிலும், கிழக்கிலும் மலைகளால் சூழப்பட்டது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 17 வார்டுகளும், 20,781 வீடுகளும் கொண்ட கதிரி நகரத்தின் மக்கள் தொகை  89,429 ஆகும். அதில் ஆண்கள் 44,375 மற்றும் பெண்கள் 45,054 ஆக உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.29% ஆகவுள்ளனர். இதன் சராசரி  எழுத்தறிவு 70.57% ஆகவுள்ளது. இதன் மக்கள் தொகையில் இந்துக்கள் 54.26%, இசுலாமியர் 44.25%, கிறித்தவர்கள் 1.00% மற்றும் பிறர் 0.49% ஆகவுள்ளனர்.

போக்குவரத்து

இரயில் நிலையம் 
 
தர்மவரம்-பாகாலா இருப்புப் பாதையில் கதிரி இரயில் நிலையம் அமைந்துள்ளது. இது ஐதராபாத், திருப்பதி,விஜயவாடா, நெல்லூர், ஓங்கோல், அமராவதி, மும்பை, குண்டக்கல், சென்னை மற்றும் நாகர்கோயில் போன்ற நகரங்களுடன் இணைக்கிறது.

மேற்கோள்கள்

ஸ்ரீசத்ய சாய் மாவட்டம்
ஆந்திர ஊர்களும் நகரங்களும்
மனோஜ் யாதவா

மனோஜ் யாதவா (Manoj Yadava) என்பவர் இந்தியக் காவல்துறை அதிகாரி ஆவார். இவர் தற்போதைய அரியானா காவல்துறையின் தலைமை இயக்குநராக உள்ளார். இவர் முன்பு மத்திய உள்துறை அமைச்சகத்தில் உளவுத்துறையின் இணை இயக்குநராகப் பதவி வகித்துள்ளார்.

ஆரம்ப கால வாழ்க்கை 
யாதவா இந்தியாவின் உத்தரப்பிரதேசத்தில் உள்ள அலிகார் நகரில் பிறந்தார்.

இவரது மகன் ஆதித்யா விக்ரம் யாதவ், இந்திய ஆட்சிப் பணித் தேர்வில், (இந்தியக் குடியியல் பணிகள் தேர்வு) 2018) 72வது தரம் பெற்று, தற்போது கோஹ்பூர் துணைப் பிரிவு அதிகாரியாக  பணியாற்றுகிறார்.

பணி 
யாதவா 1988ல் இந்தியக் காவல் பணி அதிகாரியாக நியமிக்கப்பட்டார். அரியானாவின் பல மாவட்டங்களில் மாவட்ட காவல் கண்காணிப்பாளராகப் பணியாற்றியவர்.

இவர் பிப்ரவரி 2003-ல் இந்திய உளவுத்துறையில் சேர்ந்தார்.

பிப்ரவரி 18, 2019 அன்று இவர் அரியானாவின் காவல்துறை தலைமை இயக்குநராக நியமிக்கப்பட்டார். 7 சனவரி 2021 அன்று அரியானா அரசு இவரது பதவிக்காலத்தை மறு உத்தரவு வரும் வரை நீட்டித்தது.

இவருக்குப் பதிலாக 16 ஆகத்து 2021 அன்று 1988 பிரிவு இந்தியக் காவல் பணி அதிகாரியான பிரசாந்த குமார் அகர்வால் நியமிக்கப்பட்டார்.

மேலும் பார்க்கவும் 
காவல்துறை தலைமை இயக்குநர்

மேற்கோள்கள் 

8. https://www.drishtiias.com/state-pcs-current-affairs/prashanta-kumar-agrawal-is-the-new-haryana-director-general-of-police-dgp

இந்திய காவல் பணி அதிகாரிகள்
வாழும் நபர்கள்
க. இராசாராம் நாயுடு

கே. இராசாராம் நாயுடு (K. Rajaram Naidu) தமிழகத்தின் முன்னாள் அமைச்சரும், தமிழக சட்ட மேலவை எதிர்க்கட்சித் தலைவரும் ஆவார்.

இளமைப்பருவம் 
இவர் மதுரை மாவட்டம் திருமங்கலம் அருகே உள்ள அச்சம்பட்டி கிராமத்தில் கிருஷ்ணம நாயுடு திருமாலம்மாள் அம்மையாருக்கும் மகனாகப் 1909 பெப்ரவரி 8-இல் பிறந்தார்.

பதவிகள் 
1952 ஆண்டு திருமங்கலம் சட்ட மன்றத் தொகுதியில் வெற்றி பெற்று சட்ட மன்ற உறுப்பினர் ஆன இவர்  ராஜாஜியின் அமைச்சரவையில் உள்ளாட்சித் துறை அமைச்சராக பதவி வகித்தார். இவர் 1957 முதல் 1960 வரை தமிழ்நாடு காங்கிரஸ் கமிட்டியின் தலைவராக இருந்துள்ளார். தமிழக அரசால் அதிகாரப்பூர்வமாக அறிவிக்கப்பட்ட முதல் தமிழக சட்ட மேலவை எதிர்க்கட்சித் தலைவர் ஆவார். இவர் 28 சனவரி 1985 அன்று காலமானார்.

மேற்கோள்கள் 

1985 இறப்புகள்
இந்திய தேசிய காங்கிரஸ் அரசியல்வாதிகள்
தமிழக முன்னாள் அமைச்சர்கள்
இருபதாம் நூற்றாண்டு இந்திய அரசியல்வாதிகள்
1 ஆவது தமிழ்நாடு சட்டமன்ற உறுப்பினர்கள்
1909 பிறப்புகள்
ஈசுவர் குப்தா பாலம்

ஈசுவர் குப்தா பாலம் (Ishwar Gupta Setu)  இந்தியாவின் மேற்கு வங்கத்தில் பான்சுபீரியா நகரில் அமைந்துள்ளது. 1056.25 மீட்டர் நீளம் கொண்ட இந்த சாலைப் பாலம்  மேற்கு வங்காளத்தில் பான்சுபீரியா, ஊக்ளி, கல்யாணி, நாடியா  நகரங்களீல்  ஊக்ளி ஆற்றைக் கடக்கிறது.  தேசிய நெடுஞ்சாலை 12 மற்றும் தேசிய நெடுஞ்சாலை 19 ஆகியவற்றை இணைப்பதன் மூலம்  கல்யாணி விரைவுச்சாலை இப்பாலத்தை கடக்கிறது.

வரலாறு 
ஈசுவர் குப்தா பாலம் புகழ்பெற்ற கவிஞர் ஈசுவர் சந்திர குப்தாவின் பெயரால் அழைக்கப்படுகிறது. இந்த பாலம் கட்டும் நடவடிக்கை 1978 ஆம் ஆண்டில்  தொடங்கப்பட்டது.  ஊக்ளி மற்றும் நாடியா மாவட்டத்தின் போக்குவரத்தை குறைக்க 1981-1989 ஆம் ஆண்டு காலகட்டத்தில் கட்டப்பட்டது..  1989  ஆம் ஆண்டு அக்டோபர்  மாதம் 6  ஆம் தேதியன்று  மேற்கு வங்க முன்னாள் முதல்வர் சோதிபாசு கல்யாணி நகரத்தில்  பாலத்தை திறந்து வைத்தார்.   தற்போதுள்ள பாலம் சேதமடைந்ததால், மேற்கு வங்க நெடுஞ்சாலை மேம்பாட்டுக் கழகத்தால் புதிய ஈசுவர் குப்தா பாலம் கட்டப்பட்டு வருகிறது.

படக்காட்சி

மேற்கோள்கள் 

Coordinates on Wikidata
மேற்கு வங்காளம்
மேற்கு வங்காளத்தில் போக்குவரத்து
மேற்கு வங்காளப் பாலங்கள்
கிளிமஞ்சாரோ மூஞ்சூறு

கிளிமஞ்சாரோ மூஞ்சூறு (Kilimanjaro shrew)(குரோசிடுரா மோனக்சு) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இவை தனிமையாக வாழக்கூடியன. மாமிச உண்ணிகள் வகையினைச் சார்ந்தது. இது கென்யாவிலும்  தன்சானியாவிலும் காணப்படுகிறது.

மேற்கோள்கள் 

Articles with 'species' microformats
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மூஞ்சூறு
சட்டைரியம் நேபாளன்ஸி

சட்டைரியம் நேபாளன்சி (Satyrium nepalense) என்பது இந்தியாவின் எல்லா மலைச்சரிவுகளிலும், அடர்த்தியான புற்களிடையே உள்ள ஒரு ஆர்க்கிட் ஆகும். இதன் பூக்கும் காலம் செப்டம்பர் முதல் அக்டோபர் வரை ஆகும். இந்த ஆர்க்கிட் கவர்ச்சியாக இல்லாததால் பிறரை கவர்வதில்லை. ஆனால் இச்செடிகளின் கிழங்குகள் மருத்துவகுணம் உள்ளதால் சேகரிக்கப்படுகின்றன.

மேற்கோள்கள் 

சீனத் தாவரங்கள்
இந்தியத் தாவரங்கள்
பூக்கும் தாவரங்கள்
தாவரவியல் பெயருடையக் கட்டுரைகள்
வீணா வர்மா

வீணா வர்மா (Veena Verma, 1 செப்டம்பர் 1941 – 6 பெப்ரவரி 2024). என்பவர் மத்தியப்பிரதேசத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியினைச் சார்ந்தவர். இவர் மத்தியப் பிரதேசத்திலிருந்து  1986 முதல் 2000 வரை தொடர்ந்து மூன்று ஆறு ஆண்டுகள் இந்திய நாடாளுமன்ற மேலவையான மாநிலங்களவை உறுப்பினராகத் தேர்ந்தெடுக்கப்பட்டார். இவர் அலுவல் மொழிக்கான நாடாளுமன்றக் குழுவின் துணைத் தலைவராகவும், அகில இந்திய மகளிர் காங்கிரசு மற்றும் இந்திய உலக விவகார குழுவின் துணைத் தலைவராகவும் பணியாற்றியுள்ளார்.

குடும்பம் 
வீணா வர்மாவின் கணவர், இந்தி கவிஞர் மற்றும் மத்தியப் பிரதேசத்திலிருந்து பாராளுமன்றத்தின் உறுப்பினராகத் தேர்ந்தெடுக்கப்பட்ட சிறீகாந்த் வர்மா (1931-1986) ஆவார். வர்மாவின் மகன் இந்திய ஆயுத வியாபாரியான அபிஷேக் வர்மா ஆவார். இவரது மருமகள் அன்கா வர்மா என்பவர் மேனாள் உருமேனியா பிரபஞ்ச அழகி ஆவார்.

மேற்கோள்கள் 

மத்தியப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
2024 இறப்புகள்
1941 பிறப்புகள்
ஹொஜாய்

ஹொஜாய் (Hojai), வடகிழக்கு இந்தியாவின் அசாம் மாநிலத்தின் நடு அசாம் கோட்டத்தில் உள்ள  ஹொஜாய் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இது நடு அசாம் கோட்டத்தின் தலைமையிடமான நகோன் நகரத்திற்கு தெற்கே 53.7 கிலோ மீட்டரும்; கவுகாத்திக்கு கிழக்கே 168.8 கிலோ மீட்டர் தொலைவிலும் உள்ளது. இந்நகரம் பிரம்மபுத்திரா ஆற்றின் துணை ஆறுகளான கபிலி மற்றும் ஜமுனா ஆறுகளின் கரையில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும், 7,049 வீடுகளும் கொண்ட ஹொஜாய் நகரத்தின் மக்கள் தொகை 36,638 ஆகும். அதில் ஆண்கள் 18,762  மற்றும் பெண்கள் 17,876 ஆக உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11% ஆகவுள்ளனர். இதன் சராசரி எழுத்தறிவு 90.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,158 மற்றும் 197	 ஆகவுள்ளனர். 

இதன் மக்கள் தொகையில் இந்துக்கள் 81.11%, இசுலாமியர் 81.11%, சீக்கியர்கள் 0.27% மற்றும் பிறர் 0.34% ஆகவுள்ளனர்.

மொழிகள்
ஹொஜாய் நகரத்தில் வங்காள மொழி 69.6%, இந்தி மொழி 16%, அசாமிய மொழி 9.5%, மைதிலி மொழி 1.6% திமாசா மொழியை 1.5% பிற மொழிகளை 2.6% பேரும் பேசுகின்றனர்.

போக்குவரத்து
 

அருணாச்சலப் பிரதேசத்தின் லாம்டிங் நகரத்தையும், அசாமின் கவுகாத்தி நகரத்தை இணைக்கும் இருப்புப் பாதை ஹொஜாய் தொடருந்து நிலையம் வழியாகச் செல்கிறது.

இதனையும் காண்க
 அசாம் மாநிலத்தின் கோட்டங்கள்
 போடோலாந்து

மேற்கோள்கள்

அசாம் மாநிலத்திலுள்ள ஊர்களும் நகரங்களும்
ஹொஜாய் மாவட்டம்
தமிழ்நாடு கடல்சார் பயிற்சி நிறுவனம்

தமிழ்நாடு கடல்சார் பயிற்சி நிறுவனம் என்பது தமிழ்நாடு அரசால் 1998 ஆம் ஆண்டு தூத்துக்குடி நகரில் நிறுவப்பட்டது. கடல்சார் பயிற்சியின் தரத்தை மேம்படுத்தும் நோக்கத்துடனும், கடல்சார் துறையில் ஆர்வமுள்ள இளைஞர்களுக்கு சிறந்த வாய்ப்பை வழங்குவதற்காகவும், தமிழ்நாடு அரசு இந்நிறுவனத்தை நிறுவியிருக்கிறது. இந்நிறுவனக் கல்வியை உறுதி செய்வதற்காகவும், நிறுவனத்தின் செயல்பாடுகளை மேற்பார்வையிடவும், மத்திய மற்றும் மாநில அரசின் மூத்த அதிகாரிகளை உள்ளடக்கிய ஆட்சிக்குழு ஒன்றையும் தமிழ்நாடு அரசு அமைத்திருக்கிறது.

பொதுமுறை மாலுமி பயிற்சி

இப்பயிற்சி நிறுவனத்தில் பத்தாம் வகுப்பு படித்தவர்களுக்கு ஆறு மாத (25 வாரங்கள்) கால அளவிலான பொதுமுறை மாலுமி பயிற்சி (Pre-Sea Course for General Purpose Rating) வழங்கப்படுகிறது. இந்தியாவில் மும்பையைத் தலைமையிடமாகக் கொண்டு இயங்கும் இந்திய அரசின் கப்பல் வணிகத்திற்கான பொது இயக்குநரகம் ஆறு மாத கால அளவிலான இந்த இருப்பிடப் பயிற்சியினை அங்கீகரித்திருக்கிறது. திருமணமாகாத ஆண்கள் மட்டும் சேர்த்துக் கொள்ளப்படுவார்கள். இந்தப் பயிற்சிக்குத் தேர்வு செய்யப்பட்ட மாணவர்களுக்கு தூத்துக்குடியிலுள்ள கடல்சார் பயிற்சி நிறுவனத்தில் கருத்தியல் வகுப்புகளும், தூத்துக்குடி,  பூம்புகார் கப்பல் போக்குவரத்து நிறுவனப் பணிமனையில் தொழிற்பயிற்சிகளும் அளிக்கப்படுகிறது.

மேற்கோள்கள்

வெளி இணைப்புகள்

 தமிழ்நாடு கடல்சார் பயிற்சி நிறுவனத்தின் அதிகாரப்பூர்வ தளம்

தமிழ்நாடு அரசு அமைப்புகள்
கும்ரத்து பள்ளத்தாக்கு

கும்ரத்து பள்ளத்தாக்கு ( Kumrat Valley ) என்பது பாக்கித்தானின் கைபர் பக்துன்க்வா மாகாணத்தின் மேல் திர் மாவட்டத்தில் உள்ள ஒரு பள்ளத்தாக்காகும்.
இது பஞ்ச்கோரா ஆற்றின் கரையில் தால் நகரத்திலிருந்து சுமார் 45 நிமிடங்கள் தொலைவில் அமைந்துள்ளது. மேலும் இது கைபர் பக்துன்க்வாவின் மிகவும் பிரபலமான சுற்றுலாத் தலங்களில் ஒன்றாகும்.

ஒவ்வொரு கோடை காலத்திலும், நாட்டின் பல்வேறு பகுதிகளில் இருந்து சுமார் ஒரு மில்லியன் சுற்றுலாப் பயணிகள் இப்பள்ளத்தாக்கு அதன் பசுமை மற்றும் குளிர்ந்த வானிலைக்காக வருகை தருகின்றனர். ஈகைத் திருநாள் விடுமுறை நாட்களில், தினசரி அடிப்படையில் சுமார் 2,000 வாகனங்கள் இப்பகுதிக்குள் நுழைகின்றன. நான்கு சக்கர வாகனங்களைப் பயன்படுத்தி மட்டுமே இதை அணுக முடியும்.

முக்கிய அம்சங்கள் 
பசுமையான மேய்ச்சல் நிலங்கள், பனி மூடிய மலைகள், பஞ்சகோரா ஆறு, மூடுபனி மேடுகள் மற்றும் காடுகள் ஆகியவை இப்பகுதியின் ஈர்ப்புகளாகும். இது பல்வேறு தாவரங்கள் மற்றும் விலங்கினங்களின் வாழ்விடமாக செயல்படுகிறது.

பள்ளத்தாக்கின் மற்றொரு அம்சம் பஞ்சகோரா ஆற்றை ஒட்டிய சமதளத்தில் அமைந்துள்ள அதன் உயரமான தேவதாரு மரங்கள் ஆகும். பல இடங்களில், பஞ்ச்கோரா ஆறு கால்வாய்களாகப் பிரிகிறது. அதன் கரையில் சுற்றுலாப் பயணிகள் தங்குவதற்காக சில தற்காலிக முகாம்கள் அமைக்கப்பட்டுள்ளன . இங்கும் பல அருவிகள் உள்ளன.

காடழிப்பு 
தேவதாரு காடுகள்  இப்பள்ளத்தாக்கில் வேகமாக அழிந்து வருகிறது. மேலும் கடுமையான குளிர்காலத்தில் வெப்பத்திற்காகவும் சமையல் நோக்கங்களுக்காகவும் உள்ளூர்வாசிகளாலும் இது  எரிபொருளாகப் பயன்படுத்தப்படுகிறது. பள்ளத்தாக்கின் மக்கள், 2010களில், இயற்கை எரிவளி வசதி செய்து கொடுத்தால், தேவதாரு மரங்களை வெட்டுவதை நிறுத்தத் தயார் என்று அரசுக்குத் தெரிவித்தனர். ஆனால், அவர்களின் கோரிக்கைக்கு அரசு செவிசாய்க்கவில்லை.

சான்றுகள் 

கைபர் பக்துன்வா மாகாணம்
பாக்கித்தான் பள்ளத்தாக்குகள்
மாம்பழச்சாலை

மாம்பழச்சாலை (Mambazha Salai) என்பது  மாம்பழச் சந்தை என்று பொருள்படும். இது இந்தியாவின் தமிழ்நாட்டில் உள்ள திருச்சிராப்பள்ளி மாநகரின் வணிகப் பகுதி ஆகும். இது நகரின் முக்கிய மாம்பழ சந்தைகளில் ஒன்றாகும்.

மேற்கோள்கள் 

திருச்சிராப்பள்ளியின் சுற்றுப்புறங்களும் புறநகரங்களும்
அகரம் ஊராட்சி, திருவள்ளூர்

அகரம் ஊராட்சி (Agaram Gram Panchayat) இந்தியாவில் தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2011 ஆகும். இவர்களில் பெண்கள் 992 பேரும் ஆண்கள் 1019  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# உப்புநெல்வாயல் இருளர் காலனி
 தேவம்பட்டு தெலுங்கு காலனி
 அகரம்
 மிளகுமேடு
 தேவம்பட்டு
 தேவம்பட்டு மேடு
 தேவம்பட்டு அரங்கம் காலனி
 குடிநெல்வாயல்
 அகரம் காலனி
 உப்புநெல்வாயல்
 உப்புநெல்வாயல் காலனி

மேற்கோள்கள் 

த. இ. க. ஊராட்சித் திட்டம்
கபில் வர்மா

கபில் வர்மா (Kapil Verma)(பிறப்பு 21 மார்ச் 1928) என்பவர் ஓர் இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். இந்திய நாடாளுமன்றத்தின் மேல்சபையான மாநிலங்களவையின் உறுப்பினராக உத்தரப் பிரதேசத்தை பிரதிநிதித்துவப்படுத்தி 1985 முதல் 1992 வரை நாடாளுமன்ற உறுப்பினராக இருந்தார்.

மேற்கோள்கள் 

1928 பிறப்புகள்
இந்திய தேசிய காங்கிரஸ் அரசியல்வாதிகள்
மாநிலங்களவை உறுப்பினர்கள்
உத்தரப் பிரதேச அரசியல்வாதிகள்
பெர்பிரின்கியா யுவா

பெர்பிரின்கியா யுவா (Perbrinckia uva) என்பது  ஜிகேர்சினுசிடே குடும்பத்தினைச் சாந்த நண்டு சிற்றினம் ஆகும். இது இலங்கையில் மட்டுமே காணப்படும் அகணிய உயிரி ஆகும். 1998ல் பாகிரால் விவரிக்கப்பட்ட மூன்று புதிய நண்டு சிற்றினங்களில் இதுவும் ஒன்று.

மேற்கோள்கள் 

நண்டுகள்
அகணிய உயிரிகள்
இலங்கை உயிரினங்கள்
வில்கெம் தி கான்

வில்கெம் தி கான் (Wilhem de Haan)(7 பிப்ரவரி 1801 ஆம்ஸ்டர்டாம் - 15 ஏப்ரல் 1855 லைடன்) என்பவர் இடச்சு விலங்கியல் நிபுணர் ஆவார். இவர் பூச்சிகள் மற்றும் ஓடுடைய கணுக்காலி ஆய்வில் நிபுணத்துவம் பெற்றவர். மேலும் நேச்சுரலிசு என தற்பொழுது அறியப்படும் லைடனில் உள்ள ரிஜ்க்சு அருங்காட்சியகத்தில் முதுகெலும்பிலி விலங்குகளின் பிரிவின் முதல் பராமரிப்பாளராக இருந்தார். இவர் 1846-ல் ஓய்வு பெற வேண்டிய கட்டாயம் ஏற்பட்டது. முதுகெலும்பு நோயால் பகுதியளவு செயலிழந்தார். 1833-ல் வெளியிடப்பட்ட சைபோல்டின் விலங்கின ஜபோனிகாவின் முதுகெலும்பில்லாத தொகுதியின் பொறுப்பாசிரியர் இவர் ஆவார். மேலும் ஜப்பானிய வனவிலங்குகளை முதல் முறையாக மேற்கத்திய உலகிற்கு அறிமுகப்படுத்தினார். இவர் பல புதிய உயிரலகிற்குப் பெயரிட்டார். மேலும் பல உயிரலகுகள் இவரது நினைவாகப் பெயரிடப்பட்டுள்ளன.

இவர் மாண்டிட்கள் மற்றும் பாசுமிட்கள் குறித்து குறிப்பிடத்தக்க படைப்புகளை வெளியிட்டார்.

மேற்கோள்கள்

வெளி இணைப்புகள் 

 Fauna Japonica online  – டி ஹானின் பணி 36வது பக்கத்தில் தொடங்குகிறது.
இடச்சு விலங்கியலாளர்கள்
இடச்சு உயிரியலாளர்கள்
1855 இறப்புகள்
1801 பிறப்புகள்
கிளி அலகு சிட்டுக்குருவி

கிளி அலகு சிட்டுக்குருவி (Parrot-billed sparrow)(பாசர் கோங்கோனென்சிசு) கிழக்கு ஆப்பிரிக்காவின் வறண்ட தாழ் நிலங்களில் காணப்படும் குருவிச் சிற்றினம் ஆகும். இதன் உடல் நீளம்  ஆகும். எடை சுமார் . கிளி அலகு சிட்டுக்குருவி பசாரிடே குடும்பத்தின் சிட்டுக்குருவிகளில் மிகப்பெரியது. இது பெரும்பாலும் சாம்பல்-தலை குருவியின் துணையினமாகக் கருதப்படுகிறது.

மேற்கோள்கள்

வெளி இணைப்புகள் 
 eBird இல் கிளி-பில்ட் குருவி

Articles with 'species' microformats
கிழக்கு ஆப்பிரிக்க பறவைகள்
சிட்டுக்குருவிகள்
காந்தாரா

காந்தாரா (Kantara) (மொழிபெயர்ப்பு: மாயக் காடு}, கன்னட மொழியில் 30 செப்டம்பர் 2022 அன்று திரையிடப்பட்ட பரபரப்பூட்டும் திரைப்படம் ஆகும்.இத்திரைப்படம் தமிழ், தெலுங்கு, இந்தி மொழிகளில் மொழி மாற்றம் செய்யப்பட்டு திரையிடப்பட்டுள்ளது.

ரிஷப் ஷெட்டி இத்திரைப்படத்தின் திரைக்கதையை எழுதி இயக்கி, நடித்துள்ளார். விஜய் கிரகந்தூர் படத்தைத் தயாரித்துள்ளார். படத்திற்கு இசை அமைப்பாளர் பி. அஜெனீஷ் லோக்நாத் இசையமைத்துள்ளார். ரிஷப் ஷெட்டி, கிஷோர், அச்யுத் குமார், பிரமோத் ஷெட்டி, நடிகை சப்தமி கௌடா உட்பட பலரும் நடித்துள்ளனர். 

இத்திரைப்படம், கர்நாடகா மாநிலத்தின் துளு நாட்டில் கொண்டாடப்படும் பூத கோலா எனும் தெய்வ வாக்கு கூறுபவர் தொடர்பான கதைக் கருவை கொண்டது.

வசூல் சாதனை
காந்தார திரைப்படம், கே.ஜி.எஃப்-2 திரைப்படத்திற்கு அடுத்து, உலக அளவில் ரூபாய் 400 கோடி வசூலித்து சாதனை படைத்துள்ளது.

திரை விமர்சனம் 
ஒரு மலை நாட்டு மன்னர் மன நிம்மதியின்றி நாட்டை விட்டு காட்டுக்குள் செல்கிறார். அங்கு மக்கள் வழிபடும் கற்சிலை ஒன்றைக் கண்டதும் நிம்மதி ஏற்படுகிறது. அவருக்குச் சொந்தமான அம்மலைப்பகுதியைச் சேர்ந்த மலைவாழ் மக்களுக்கு எழுதி கொடுத்து விட்டு சிலையை அரண்மனைக்கு கொண்டு வருகிறார். மன்னரின் இறப்பிற்குப் பினனர் மன்னரின் குடும்பத்தைச் சேர்ந்த வாரிசுகள், அம்மலைப் பகுதியை, மலைவாழ் மக்களிடம் நல்லவர்கள் போல் நடித்து அவர்களின் காவல் தெய்வத்திடம் பூத கோல அருள்வாக்கு மூலமாகவே அதை மீட்க முயற்சி செய்கின்றனர். அவர்களது திட்டம் அறியும் மலைநாட்டு மண்ணின் மைந்தன் சிவா (ரிஷப் ஷெட்டி) என்ன செய்கிறார்? மன்னரின் வாரிசின் ஆசை நிறைவேறியதா, இல்லையா என்பதுதான் படம்.

தொன்மக் கதைகளின் வழியே, மக்களின் வாழ்விடங்களுக்கும், அதிகாரத்துக்கும் இடையில் ஆண்டாண்டு காலமாக நடக்கும் நில உரிமையை, எந்தவித பிரச்சாரமும் இன்றி படத்தின் இயக்குநர் திரைப்படம் மூலம் கூறியிருக்கிறார்.

காவல் தெய்வம், காட்டுப்பகுதி மக்களின் பழக்க வழக்கங்கள், மன்னராட்சியில் காடு வந்த பிறகு நடக்கும் கட்டுப்பாடுகள், கேள்விக் கேட்கப்படும் உரிமைகள், இயற்கைக்கும் மனிதனுக்குமான தொடர்பு என அனைத்தையும்  காந்தாரா  திரைப்படத்தின் மூலம் இயக்குநர் காட்சிப்படுத்தியுள்ளார்.

திரைப்படத்தில் கம்பளா எனும் எருமைப் போட்டி, அதைத் தொடர்ந்து நடக்கும் மோதல், எதிர்பார்ப்பது போலவே முதலாளி வில்லன், அம்மக்களின் பண்பாட்டுப் பின்னணி, திடீரென ஆட்டம் காட்டிப் போகும் காவல் தெய்வம், 1990-களின் வாழ்க்கை என காந்தாரா காட்டும் உலகம் வியக்க வைக்கிறது.

திரைப்படத்தின் தாக்கம்  
இத்திரைப்படம் வெளியான பின்னர் 60 வயது கடந்த பூத கோலா நாட்டியக்  கலைஞர்களுக்கு மாத ஓய்வூதியம் ரூபாய் 2,000 வழங்குவதாக கர்நாடக அரசு அறிவித்துள்ளது.

இதனையும் காண்க
 பஞ்சூர்லி

மேற்கோள்கள்

வெளி இணைப்புகள்
 

2022 கன்னடத் திரைப்படங்கள்
இந்தியக் கன்னடத் திரைப்படங்கள்
பரபரப்பூட்டும் திரைப்படங்கள்